1960年代，正係戰後嬰兒潮啲細路大個曬，後生仔最多嗰陣，由於係一個反叛年紀，結果英國樂隊披頭四嘅反叛形象，就啱曬路數，喺全世界都興起披頭四狂熱（Beatlemania）對嗰陣時香港嘅後生仔有好大影響，好多人都學披頭四咁走去夾band，結果觸發咗一輪夾band熱潮，嗰陣幾乎每間學校都有樂隊，由最初模仿外國樂隊例如披頭四、滾石樂隊，到後來有啲band會自己作歌，成為嗰陣一種「青春次文化」。